François Duquesnoi
Store norske leksikon,Kunst og estetikk,Bildende kunst,Kunsthistorie,Skulptur og mosaikk i renessansen og barokken
François Duquesnoi var en flamsk billedhugger. Han var påvirket av Rubens og gav for en stor del hans idealer skulptural form.
I 1618 reiste han til Roma, hvor han studerte antikken. Her ble han nær knyttet til Poussin og til Berninis skulpturskole, men ble mer behersket i sin uttrykksform. Blant hans hovedverker er den store Andreasstatuen i Peterskirken og statuen av Den hellige Susanna i Santa Maria di Loreto. Han ble utnevnt til fransk hoffbilledhugger i 1642, men døde før han kunne tiltre stillingen. Les mer i Store norske leksikon kunst i Belgia barokken skulptur